Ühendus Res Publica avaldus:  Eestis on võimul kommunistid, leiavad Res Publica asutajad  "Kuusteist aastat pärast meie ühenduse moodustamist on Ühendus Res Publica sunnitud tõdema, et jätkuvalt on Eestis võimul endised kommunistid ja komsomolitegelased," leiab Res Publica 17. augusti avalduses, milles hindab Eesti arenguid pärast taasiseseisvumist ja kommunistliku diktatuuri lõppu.  Avalduses  tuuakse ka mõned konkreetsed näited. Eesti presidendiks on endine Eesti NSV Ülemnõukogu Presiidiumi esimees ja N Liidu Kommunistliku Partei kohalik juhtfiguur.  Eestimaa Kommunistliku Partei Tartu rajoonikomitee osakonnajuhataja on peaminister. Eesti NSV Plaanikomitee esimees ning Eesti NSV Ministrite Nõukogu esimehe asetäitja juhib majandus- ja kommunikatsiooniministeeriumi. Eestimaa Kommunistliku Partei Keskkomitee juhtiv ideoloogiatöötaja juhib kultuuriministeeriumi. Ajalehe "Edasi" KGB paskvillide  kirjutaja Jaak Kaljo on meie suurima kvaliteetlehe peatoimetaja. (Toim. märkus: siinkohal on mõeldud ilmselt Mart Kadastikku ja "Postimeest".) "Seega küsime: kas kestab EKP Keskkomitee kaadriosakonna töö üle aegade?"